b'\n_START_ARTICLE_\nThe Town: ciutat de lladres\n_START_SECTION_\nArgument\n_START_PARAGRAPH_\nCada any tenen lloc m\xc3\xa9s de 300 atracaments a bancs a Boston. La majoria dels atracadors "professionals" viuen en un barri d\'1,6\xc2\xa0km\xc2\xb2; anomenat Charlestown. Doug MacRay (Ben Affleck) forma part del grup, per\xc3\xb2, contr\xc3\xa0riament als altres, hauria pogut escapar al seu dest\xc3\xad negant-se a seguir l\'exemple d\'un pare criminal. En lloc d\'all\xc3\xb2, \xc3\xa9s el cap d\'una banda dura que es vanta de fer els cops sense vessar sang. Aquesta banda constitueix la seva \xc3\xbanica fam\xc3\xadlia; el seu "germ\xc3\xa0" \xc3\xa9s l\'irascible i impulsiu Jem (Jeremy Renner). Tot canvia el dia en qu\xc3\xa8 Jem agafa com a ostatge una directora de banc, Claire Keesey (Rebecca Hall). Quan descobreixen que viu a Charlestown, Jem s\'inquieta per si els pot recon\xc3\xa8ixer. Sabent que el seu c\xc3\xb2mplice \xc3\xa9s capa\xc3\xa7 de tot, Doug agafa les regnes de l\'assumpte. Entra en contacte amb Claire, que no sospita que aquest seductor desconegut, conegut "per casualitat", \xc3\xa9s un dels g\xc3\xa0ngsters.\n_START_SECTION_\nPreestrena\n_START_PARAGRAPH_\nLa pel\xc2\xb7l\xc3\xadcula es va presentar fora de competici\xc3\xb3 a la Festival Internacional de Cinema de Ven\xc3\xa8cia 2010 i al Festival Internacional de Cinema de Toronto.\n_START_SECTION_\nRebuda\n_START_PARAGRAPH_\nThe Town ha obtingut cr\xc3\xadtiques elogioses als Estats Units amb un 94% de cr\xc3\xadtiques favorables a Rotten Tomatoes i una mitjana de 74 sobre 100 a Metacritic.'